І што атрымалі? Жахлівую карціну, якая скалынула не толькі нашае грамадства, але і ўцямных людзей і некаторыя структуры па-за межамі Беларусі. Нават Еўрасаюз выказаў занепакоенасць “ціскам на свабоду слова і выказванне думак”. “Падаўленне свабоды выказвання меркаванняў і сходаў супярэчыць абвешчанай Беларуссю палітыцы дэмакратызацыі і яе міжнародным абавязальніцтвам”, адзначаецца ў апошняй заяве Еўрасаюза з нагоды апошніх падзеяў у нашай краіне. Ну, і так далей, дыпламатычнае бла-бла-бла. Такія заявы ЕС беларускаму кіраўніцтву бы нябожчыку прыпаркі, што афіцыйны Мінск і дэманстраваў ужо шматкроць.